open-index/open-wikipedia-markdown huggingface dataset:
Økoregion

**Økoregion** (økologisk region), også kalt en bioregion, er et økologisk og geografisk definert område som er mindre enn en økosone og større enn et økosystem. Økoregioner dekker relativt store områder av land eller vann, og har særegne, geografisk forskjellige sammensetninger av naturlige miljøer og arter. 

Økoregion er definert av faktorer som miljø, geologi og geografi. Økoregionene har sjelden klare, fastsette grenser, men er område der visse økologiske prosesser finnes sted. Økoregioner kan til i eksempel omfatte øygrupper, sjøer (både innsjøer og deler av hav), skogs- eller steppeområde og ørkener. WWF har utarbeid lister over ulike økoregioner i verden, slik som Global 200. Innenfor miljøvern er det viktig å verne om hver økoregion for å ta vare på arter og samspill som kun finnes der.
 
## Referanser


## Litteratur
* Park, Chris (2007): «Ecoregion» i: *A Dictionary of Environment and Conservation*. Oxford University Press.

## Eksterne lenker
* Ecoregions, WWF (worldwildlife.org)
* Freshwater Ecoregions of the World (feow.org)
Walton Newbold

**Walton Newbold** (født som **John Turner Walton Newbold** 8. mai 1888 i Culcheth, Lancashire i England, død 20. februar 1943) som var en av de første stortingsrepresentantene i Storbritannia som ble valgt til dette embetet som kommunist. 

Newbold ble utdannet ved Buxton College og senere ved University of Manchester. Da han forlot universitetet, begynte Newbold å undervise i historie og politikk, og han var ofte engasjert i industriell og økonomisk forskning. Newbold sluttet seg til Fabian Society i 1908, og deretter ble han medlem av Independent Labour Party (ILP) i 1910. I tråd med ILPs pasifistiske stilling til første verdenskrig ble Newbold medlem av organisasjonen Nei til verneplikt. Newbold var militærnekter. 

Newbold var medlem av det britiske sosialistpartiet, og i 1921 trakk han seg fra sine posisjoner i ILP, sluttet seg til det nylig grunnlagte Communist Party of Great Britain og var medlem av den første sentralkomiteen i dette partiet. Under det neste valget i 1922 ble Newbold valgt til å representere den skotske valgkretsen Motherwell i Underhuset. Newbold fikk støtte fra Labour Party etter dette valget. Han ble noen ganger ansett som noe ineffektiv i parlamentet og ble enkelte ganger spottet av mange av de andre parlamentsmedlemmene for sine mange gamle og ofte skitne klær. Newbold mistet sitt sete i parlamentet i det neste valget. I 1924 gikk Newbold ut av det britiske kommunistpartiet og sluttet seg til Labour.

## Referanser


## Eksterne lenker
*
Linda Matthews Watkins

**Linda Matthews Watkins** (1908–1976) var en skuespiller på teater, film og TV. 

Watkins hadde sin første større rolle i en alder av 17 år, da hun ble satt opp i regissør Tom Cushing sin komedie *The Devil In The Cheese*, som ble vist på Charles Hopkins Theater i New York City i 1915. Hun er blant annet kjent for roller i *The Parent Trap* og *Huckleberry Finn*. Watkins giftet seg med advokat Gabriel L. Hess på Blackstone Hotel i Chicago, Illinois, den 28. januar 1932. Watkins og Hess fikk en sønn, Adam Hess, som også utdannet seg til advokat. En senere romanse med skuespilleren Tom Drake tok slutt i 1959. Linda Watkins døde i Los Angeles, California i 1976, da hun var 68 år gammel.

## Referanser


## Eksterne lenker
*
Dean Heller

**Dean Heller** (født 10. mai 1960 i Castro Valley i California) er en amerikansk politiker som representerer Det republikanske parti. Han ble utnevnt til Nevadas nye senator 3. mai 2011, etter at John Ensign trakk seg. Heller ble innsatt av Nevadas guvernør Brian Sandoval for å fullføre Ensigns periode, og stilte til valg og ble valgt i november 2012.

Heller satt i Representantenes hus fra 2007 til 2011. Han var politiker på delstatsnivå fra 1990.

## Referanser


## Eksterne lenker
*
Brockenspekter

Et **Brockenspekter** (tysk *Brockengespenst*), også kalt **Brockenspøkelse** er ens forstørrede og forvrengte skygge kastet mot tåke eller skyer når man har solen i ryggen. Det optiske fenomenet kan oppstå på en hvilken som helst tåkelagt fjellside eller skybanke, og kan også observeres fra fly. Siden Brocken, en fjelltopp i Harz-fjellene i Tyskland, så ofte er tåkelagt, og samtidig er lett tilgjengelig, oppstår fenomenet ofte der, og det er derfra fenomenet har fått navnet sitt. Brockenspekteret ble observert og beskrevet av Johann Silberschlag i 1780, og har siden ofte blitt gjengitt i litteratur om regionen. Brocken blir for øvrig også kalt Blocksberg, et fjellnavn som i nordeuropeisk folketro særlig blir knyttet til stedet for «heksesabbater», det vil si der heksene feirer Valborgsnatta med djevelen. 
 

Spekteret opptrer når solen skinner bak en fjellklatrer som ser ned fra en fjelltopp inn i et tåkehav. Lyset projiserer klatrerens skygge framover inn igjennom tåken, og ofte i en merkelig triangulær form på grunn av perspektivet. Den tilsynelatende forstørrelsen av skyggen er en optisk illusjon som oppstår når den som observerer fenomenet anslår at skyggen i relativt nære tåkedotter er like langt unna som landemerker man kan skimte igjennom tåken, eller når det ikke er noen landemerker i nærheten som lar en anslå avstanden til skyggen. Skyggen vil også kastes mot vanndråper i forskjellige avstander fra øyet, noe som også vil være med på å forvirre dybdesynet. Skyggen kan se ut som om den beveger seg på grunn av bevegelser i skylaget den kastes mot, og variasjoner i tettheten innad i skyene.

Skyggefigurens hode er ofte omgitt av en lysende glorie, ringer av farget lys som oppstår når solen skinner på likt formede vanndråper. Effekten oppstår på grunn av diffraksjonen av synlig lys.

## Se også
* Diffraksjon
* Regnbue

## Kilder
* Shenstone, A. G.  «The Brocken Spectre», *[[Science (journal)|Science]]*, Volume 119, Issue 3094, pp. 511-512
* Goodrich, Samuel Griswold. *[http://fulltext10.fcla.edu/cgi/t/text/text-idx?cc=juv;subview=fullcitation;idno=UF00002079 Peter Parley's wonders of the sea and sky].* (1851)
* Minnaert M. The Nature of Light and Colour in the Open Air (Dover Books on Earth Sciences) (1954) (Paperback) 
* Greenler, R, «Rainbows, halos, and glories», (Cambridge University Press), (1980).
* 
## Eksterne lenker
* 
* "What are Brocken Spectres and How Do They Form?", en artikkel fra Online Fellwalking Club
Darumabreen

**Darumabreen** er en isbre beliggende på østsiden av Darumafjellet, om lag 14 kilometer øst for Kapp Omega på Kronprins Olav Kyst i Dronning Maud Land. Den ble kartlagt av en japansk ekspedisjon i 1957–59 som navnga den *Nishi-naga-iwa-hyoga* (*Vestre Langknattbreen*) sammen med *Higashi-naga-iwa-hyoga* (Langknattbreen) 5 kilometer lenger øst. Det norske navnet kommer av den kjente buddisten  Daruma.

## Kilder
*
*
Fang Binxing

**Fang Binxing** (kinesisk: 方滨兴; pinyin: Fāng Bīnxīng, født i juli 1960 i Harbin) er rektor ved Beijing University of Posts and Telecommunications. Han er kjent for å være mannen bak den kinesiske internettsensurmodellen Gullskjoldprosjektet, også kjent som «den store brannmur».

## Referanser
Regierungsbezirk Merseburg

**Regierungsbezirk Merseburg** var en av tre Regierungsbezirke i den tidligere Provinsen Sachsen i kongeriket Preussen og senere i Fristaten Preussen. Forvaltningsenheten befant seg i den sørlige delen av provinsen.

Regierungsbezirk Merseburg ble opprettet i Provinsen Sachsen i 1815, sammen med regierungsbezirk Erfurt og regierungsbezirk Magdeburg. Forvaltningsenheten ble oppløst den 1. juli 1944 og erstattet av provinsen Halle-Merseburg.  Ved opprettelsen av Sachsen-Anhalt (1945–1947) ble den omdannet til Regierungsbezirk Halle. I 1947 ble den innlemmet i Den tyske demokratiske republikk (DDR), og under forvaltningsreformen i DDR i 1952 ble den i hovedsak erstattet av Bezirk Halle.
Hærens Officersskole

**Hærens Officersskole (HO)**, tidligere **Landkadetakademiet** er skolen hvor offiserer i den danske hær utdannes.

Utdannelsen til offiser i hæren varer fire år og kan søkes av alle som har en gymnasial utdannelse og dansk statsborgerskap.

Skolen ble opprettet i 1713 etter forbilde av Søværnets Officersskole og har siden 1868 holdt til på Frederiksberg slott.

## Referanser

## Eksterne lenker
*
Flyvevåbnets Officersskole

**Flyvevåbnets Officersskole** (FLOS) er en utdanningsinstitusjon under Danmarks *[[Flyvevåbnet]]* som utdanner offiserer til flyvåpenet samt videreutdanner premierløytnanter til kapteiner.

Skolen ble opprettet den 1. august 1951 og holder til mellom Værløse og Ballerup på Sjælland.

## Eksterne lenker
*
Trondhjemske regiment

**Trondhjemske regiment** var en norsk militæravdeling, oppsatt første gang fra 18. januar 1628. Det bestod av tre infanterikompanier fra Trondhjems len samt det tidligere oppsatte Jämtlandske kompani. Første sjef var lensherren, oberstløytnant Jens Hermansson Juel.

Fra 1718 til 1789 var regimentet delt i tre regiment. Første regiment hadde kompanier i Innherred; andre regiment hadde kompanier i Nordmøre, Romsdal, Meldal og Oppdal; tredje regiment hadde kompanier i Orkdal, Selbu, Gauldalen og Fosen.

Fra 1789 til 1817 var de tre regimentene samlet i to: Første trondhjemske infanteriregiment og annet trondhjemske infanteriregiment. Etter 1817 var regimentene samlet i *Trondhjemske infanteribrigade*.

En beryktet offiser i regimentet var oberst Benedict Kress, som var kommandant ved Skånes skanse i Levanger. Kress ble henrettet i Trondheim i 1649 for å ha skutt mot sine egne soldater med kanon. Én soldat ble drept. Året før hadde han hugget i hjel en av sine soldater med kården sin.

## Referanser
Regierungsbezirk Erfurt

**Regierungsbezirk Erfurt** var en av tre Regierungsbezirke i den tidligere Provinsen Sachsen i kongeriket Preussen og senere i Fristaten Preussen. Forvaltningsenheten befant seg i den midterste delen av provinsen.

Regierungsbezirk Erfurt ble opprettet i Provinsen Sachsen den 22. april  1816, og var en av tre regierungsbezirke i provinsen sammen med regierungsbezirk Magdeburg og regierungsbezirk Merseburg. Den ble de facto oppløst den 1. juli 1944, men eksisterte formelt frem til 1945 under ledelse av gauleiter i Thüringen, Fritz Sauckel. I 1947 ble den innlemmet i Den tyske demokratiske republikk (DDR), og under forvaltningsreformen i DDR i 1952 ble den i hovedsak delvis erstattet av Bezirk Erfurt.
Løvendal

**Løvendal** kan referere til:
* Den høyadelige slekten Løvendal
*Karl Wilhelm von Löwental (f. ca. 1741), tysk-norsk offiser
*Waldemar von Löwendahl (1700–1755) guvernør i Estland, marskalk av Frankrike
*Waldemar Løvendal (1660–1740), dansk-norsk offiser og stattholder
* Benedicte Margrethe Løvendal (1683–1776), jernverkseier
*«Løvendals Galei», fregatt i den dansk-norske flåte
Aleksandr Sjelepin

**Aleksandr Nikolajevitsj Sjelepin** (russisk: Александр Николаевич Шелепин) (født 18. august 1918 Voronezj, Russland, død 24. oktober 1994 i Moskva) var en sovjetisk sikkerhetsoffiser og politiker. Han var medlem av sentralkomitén for det kommunistpartiet i Sovjetunionen og dets politbyrå. Han var sjef for sikkerhetstjenesten KGB fra 25. desember 1958 til 13. november 1961. 

## Referanser


## Eksterne lenker
* Шелепин Александр Николаевич (russisk)
David Wilkerson

**David Ray Wilkerson** (1931–2011) var en amerikansk vekkelsespredikant og forfatter av religiøse bøker. I 1962 utgav han sin mest kjente bok, *[[Korset og springkniven]]*. Boka har solgt i 50 millioner eksemplarer og utgitt på 40 språk. Han skrev ellers en rekke bøker om endetiden og ble en av de meste markante amerikanske predikantene i andre halvdel av 1900-tallet. Han kom med flere profetier som bidro til å gjøre ham til omstridt. I 1987 grunnla han kirken Times Square Church i New York.  

I 1958 hevdet Wilkerson at han ble «kalt av Gud» til å arbeide blant gjengmedlemmer og rusmisbrukere. Det var her han møtte Nicky Cruz, som var lederen for en kriminell gjeng med ungdommer. Nicky og flere ble omvendt til kristendommen, noe som skal ha hatt en positiv virkning i flere av gjengene i området. Hans møte med Cruz var utgangspunktet for hans bestselgende bok *Korset og springkniven*. 

Han var gift med Gwen Wilkerson frem til sin død. De hadde fire barn sammen, blant dem predikanten Gary Wilkerson.

Wilkerson døde i en bilulykke i Texas i 2011.

## Referanser


## Eksterne lenker
*
Karl Wilhelm von Löwental

**Karl August Wilhelm von Löwental** (født ca. 1741 i Schlesien i Sachsen) var en tysk-norsk offiser av bayersk avstamning. Faren var oberstløytnant i saksisk tjeneste.

Karl fikk i 1767 en datter i Bergen med Karen Larsdatter Lindal fra Molde, men barnet døde etter fem uker.

Navnet hans ble også skrevet *Løvendal*. I 1776 søkte han om naturalisering i Norge.

30. januar 1789 fikk han avskjed i nåde med 300 daler i årlig pensjon. Han var i en langvarig feide med sin tidligere overordnede ved Nordenfjeldske gevorbne infanteriregiment, generalmajor von Hesselberg, som til slutt fikk ham dømt for injurier (se litteraturliste).

## Tjeneste i Norge

## Referanser


## Litteratur
* *General-Major von Hesselbergs Forsvar mod et af den dimitterede General-Adjutant Capitaine von Løewenthal udgivet fornærmende Skrift, trykt i Lübeck, og dateret den 8de Julii 1790* (Christiania 1790; e-bok hos Nasjonalbiblioteket)
* *Rechtfertigungs-Schrift des Königl. General-Adjutants von Löwenthal in einer Ehrensache wider den General-Major von Hesselberg als Kläger, über einen Brief, welchen ersterer nach seiner Dienstentlassung*. Dette skriftet inneholder gjengivelse av det «fornærmende Skrift» av 8.7.1790
Valdemar Birkmand

**Laurits Valdemar Birkmand** (født 17. september 1873, død 25. september 1930) var en dansk arkitekt.
Birkmand har tegnet Marinekasernen på Holmen.

Han var sønn av husmann og snekker i Brylle Rasmus Christian Hansen og Kirstine Marie Pedersen.

29. august 1902 giftet han seg i Matthæus Kirke med Vilhelmine Marie Hoff (31. desember 1877 – 16. august 1960). Paret fikk tre sønner, hvorav en døde som ung.

## Verk
* Barnehjemmet *Skovly*, Langhaven 18, Gammel Holte/Vedbæk (1908)
* Søværnets Kaserne på Nyholm, Holmen (1908–10)
* Villa, nå Polens ambassade, Richelieus Allé 10, Hellerup (1913)
* Domestikbolig og garasje til villa *Skovbakken*, det senere P. Carl Petersens Kollegium, Strandvejen 163, Skovshoved (1914)
* Utvidelse og ombygning av villa *Skovbakken*, senere P. Carl Petersens Kollegium (1919–22)
* Sankt Lukas Stiftelsen, Bernstorffsvej 20/Tuborgvej 85-87, Hellerup (1929-32, ferdiggjort av Aage Rafn)

## Referanser


## Eksterne lenker
* Laurits Valdemar Birkmand - slektstavle
* Fredningssak - bygningene på Holmen
Valhalla – Nordisk Ministerråds portal for barne- og ungdomskultur

**Valhalla er Nordisk ministerråds portal for barne- og ungdomskultur**. Portalen inneholder bidrag fra Danmark, Finland, Færøyene, Grønland, Island, Norge, Sverige og Åland. I portalen finnes det meste som skjer i de unges Norden innen arkitektur og design, billedkunst, dans og teater, det flerkulturelle, film og media, forskning og utdanning, lek og bevegelse, litteratur og musikk.

Portalen henvender seg mest til voksne som arbeider med barne- og ungdomskultur, men også ungdom og andre som er interesserte i området kan ha nytte av portalen.
Valhallas formål er

• å gi informasjon om barne- og ungdomskultur i Norden
• å gi informasjon om nasjonale aktiviteter av nordisk relevans
• å spre idéer og erfaringer blant alle som arbeider med barn, ungdom og kultur i Norden
• å skape muligheter for kontakter og nettverksdannelse innen området

Valhallas redaksjon består av en ledende nordisk redaktør og nasjonale redaktører i de nordiske land og i de selvstyrende områder. De nasjonale redaktører er ansvarlige for nasjonale nyheter og arrangementer. For spørsmål om Valhalla generelt samt nordiske informasjoner kontakt hovedredaktør **Tarja Terävä**. 
Valhalla administreres av Nifin – **Nordens institut i Finland**. 
## Eksterne lenker
* Valhalla
* Nifin – Nordens institut i Finland 
* Nordisk ministerråd
Steinfjellstafetten

**Steinfjellstafetten** ble arrangert første gang i 1993. Fire idrettslag fra kommune Røyrvik og Namsskogan i Trøndelag står som arrangører av Steinfjellstafetten, Elva/Namsskogan IL, Trones IL, Skorovas Idrettslag og Røyrvik Idrettsforening.

Stafetten går fra Trones i Namsskogan til Røyrvik første dag, og neste dag går den tilbake igjen til Trones i Namsskogan over en annen trasè. Stafetten ligger i naturskjønne omgivelser og høydepunktet vil være når man passerer over Steinfjellet. Stafetten er åpen for bedriftsidrettslag, familielag, idrettslag, friidrettsklubber, skoleklasser osv.

## Resultater 1993–2025
Med statistikk over beste vinnertid og antall deltakere.

I 2004 innførte Steinfjellstafetten sykkeletapper, disse er ikke regnet med i denne tabellen over vinnere og vinnertider, kun inngår i oversikten over antall påmeldte, brutte og fullførte lag.

Under oversikten for damelag, stilte det ikke lag alle år.

I 2000 vant Mosvik IL konkurranseklassen, men Ogndal MIX som stilte i mosjonsklassen var først over målstreken.

I 2023 endret Steinfjellstafetten til kortere løype, 1 dag: Brekkvasselv - Røyrvik, og 2. dag Røyrvik - Skorovatn.

## Gjeldende beste etappetider gjennom tidene 1993–2025 herrer

## Gjeldende beste etappetider gjennom tidene 1993–2025 damer

## Eksterne lenker
* Steinfjellstafettens nettside.
Osama bin Ladens død

**Attentatet på [[Osama bin Laden]]**, lederen av terrororganisasjonen al-Qaida, ble utført av amerikanske Navy SEAL (DEVGRU) soldater under «**Operasjon Neptune Spear**» som fant sted rundt kl. 01:00 lokal tid (PST) den 2. mai 2011 (kl. 20:00 UTC 1. mai 2011). Osama bin Ladens død ble kunngjort av den amerikanske presidenten Barack Obama kl. 3:35 UTC 2. mai 2011. Senere har også al-Qaida bekreftet lederens død.

Spesialstyrker tilhørende Amerikas forente staters militærvesen skjøt og drepte Osama bin Laden med et skudd i hodet under en militær aksjon som varte i 40 minutter i den pakistanske byen Abbottabad, en by nord beliggende 51 km nord for Islamabad, rundt kl. 01:00 lokal tid (PST). Deretter tok de hånd om liket, og en begravelsesseremoni ble holdt på et hangarskip mens bin Ladens levninger ble begravet til sjøs. Den nøyaktige beliggenheten til bygningen hvor han holdt til er . Bygningen ligger 4 km nordøst for Abbottabad sentrum og 1,3 km sørvest for Pakistans militære akademi (PMA). Operasjonen ble utført av 25 soldater fra United States Navy SEALs DEVGRU-enhet under kommando av Joint Special Operations Command-styrker i Pakistan, som samarbeider med det amerikanske etterretningsvesenet Central Intelligence Agency (CIA).

Informasjon og tidligere beslag fra al-Qaida-fanger bidro til at overvåkning av en eiendom i Pakistan ble igangsatt, for å avklare om Bin Laden bodde på eiendommen. Seinere ble amerikanske styrker sendt over den afghanske grensen for å iverksette angrepet. Pakistanske tjenestemenn bekreftet at bin Laden ble drept i Pakistan av det amerikanske militæret.

Liket ble funnet av det amerikanske militæret og tatt i besittelse. Både ABC News og *[[Associated Press]]* har rapportert om at kroppen har blitt identifisert ved DNA-testing, nærmere bestemt ved å bruke vevs- og blodprøver hentet fra hans søster som døde av hjernekreft. *[[Reuters]]* rapporterer imidlertid om at  resultatet fra DNA-testen vil foreligge i løpet av de neste dagene og at bin Ladens kropp ble identifisert ved hjelp av teknikker for ansiktsgjenkjenning.

Osama bin Ladens død ble feiret i USA og ønsket velkommen av NATO, EU og et stort antall land som et positivt og betydelig vendepunkt for verdens sikkerhet. Mahmud Ezzat, andre veileder i Det muslimske brorskapet, sa at i kjølvannet av bin Ladens død burde de vestlige styrkene nå trekke seg ut av Irak og Afghanistan; de øverste lederne i Iran mente det samme. Hamas-ledelsen på Gazastripen fordømte drapet på en «arabisk helligkriger».

## Referanser
CarciNor

**CarciNor** er landsforeningen for personer med nevroendokrin kreft (NET-kreft), deres pårørende, venner, helsepersonale og andre som støtter denne pasientgruppen.

Nevroendokrin kreft er en ondartet svulstsykdom som utgår fra hormonproduserende (nevroendokrine) celler. Disse finnes normalt i alle kroppens organer: Slimhinner, hud og kjertelorganer. Nevroendokrine svulster betegnes også som NET – Neuroendocrine tumors. Tidligere ble en del av disse svulstene kalt carcinoid eller karsinoid.

CarciNor er tilsluttet Kreftforeningen. Organisasjonen har et aktivt likepersonarbeid, hvilket betyr at en person som har levd med nevroendokrin kreft stiller seg til hjelp for andre i samme situasjon og disses nærstående. En likemann er ikke en fagperson, men en kvalifisert lekmann som kan gi omsorg og praktisk veiledning. Likemennene har avlagt taushetsløfte.

CarciNor arrangerer regionale møter, temamøter og landskonferanser. Medlemsbladet NETverket utgis fire ganger i året.

## Tenk sebra
 
CarciNor bruker sebra og sebrastriper i kampen mot NET-kreft.

Pasientforeninger og organisasjoner som arbeider i forhold til nevroendokrin kreft (NET) har i mange år brukt sebrastripene som profilering og symbol.  
Bakgrunnen for dette er ikke den Afrikanske sebraen, men begrepet ”sebra” som viser til en lite trolig diagnose hos en pasient.

## When you hear hoof beats, think of horses, not zebras

Dette er et gammelt begrep som brukes blant annet i medisinstudiet i USA. Hører man hovslag, så er det sannsynligvis en hest, ikke en sebra. Helsemyndighetene i USA brukte for eksempel dette begrepet i forbindelse med utbrudd av Nil-virus i New York City, hvor leger ble advart om at det kunne dukke opp flere ”sebraer” (sjeldne virus). 

;”Ockhams barberkniv”

Begrepet har sin opprinnelse i det 14 århundre og en engelsk fransiskanermunk, William av Ockham. Dette er et prinsipp kjent som ”Ockhams barberkniv” – man trenger ikke å gjøre flere antagelser enn nødvendig. Eller: den enkleste forklaringen er som oftest den beste. 
Når det gjelder medisinstudiet og diagnostisering snakker man om ”diagnostic parsimony”. Man skal søke å finne frem til den enkleste forklaringen som dekker alle de forskjellige symptomene. For en allmennlege er dette et godt prinsipp: ser det ut som influensa er det sannsynligvis det.

## NET-kreft

I forhold til NET-kreft forholder dette seg på mange måter annerledes enn for andre sykdommer. Dette vises i studier hvor man ser at over 90% av alle NET-pasienter er blitt feilbehandlet. Når det kommer pasienter med mange og uklare symptomer trenger vi leger som klarer å tenke ”hører man hovslag, kan det være en sebra”. 
Det er Dr. Eugene Woltering i New Orleans som er kreditert som opphavsmann til ideen om at NET-pasienter skal bruke sebrastripene som symbol i kampen mot nevroendokrin kreft.

## Eksterne lenker
* carcinor.no
* Kreftforeningen om CarciNor
DS «Havbris»

**DS «Havbris»** var et lasteskip bygget ved Stavanger Støberi & Dok i 1919 med byggenummer 78. Hun ble overlevert til reder som DS «Hindøy» samme år. Skipet ble kjøpt i 1923 av rederiet Helmer Staubo & Co., Kristiania og omdøpt  DS «Havbris». Skipet ble solgt videre til Albert Harloff i Bergen i 1928

## Forlis
DS «Havbris» var lastet med tremasse fra Namsen til Hamburg da fartøyet 27. januar 1945 i storm gikk på grunn ved Ulveskjærene syd av Søgne og forsvant sporløst. 14 mann omkom.

## Omkomne
* E. Gamøran, Einar, Skjerstad
* Gudmestad, Gunvald, Nærbø
* Haukenæs, Peder, Haugesund
* Johannessen, Magne Petter, Haugesund 
* Myklebust, Ole Angell, Bodø		 
* Rohde, Ernst August	Skåre, Haugesund 
* Rønneberg Meyer, Frithjof, Bergen
* Sundby, Otto Henry, Haugesund 
* Sørensen, Hans, Moss
* Tjerandsen, Sigurd Theodor, Skåre 
* Tro, Johan Eivind, Drøbak 
* Tvedt Knag, Arthur, Bergen 
* Årebrot, Leif Andreas, Haugesund

## Kilder
*Erling Jensen: *Stavanger Støberi & Dok* 2008 ISBN 9788292309568

## Eksterne lenker
* Stavanger Støberi & Dok
László Papp (bryter)

**László Papp** (1905–1989) var en ungarsk bryter som deltok i de olympiske leker 1928 i Amsterdam. 

Papp vant en olympisk sølvmedalje i bryting under Sommer-OL 1928 i Amsterdam. Han kom på andreplass i vektklassen mellomvekt, opp til 75,0 kg, i gresk-romersk stil bak Väinö Kokkinen fra Finland.
 
## OL-medaljer
* 1928  Amsterdam -  Sølv i bryting, gresk-romersk stil, mellomvekt  Ungarn.

## Referanser


## Eksterne lenker
*
Magda von Dolcke

**Magda von Dolcke** (Caroline Christine Magdalene, også kjent som Rosalinde Thomsen) (født 28. februar 1838 i Åbenrå, død 22. oktober 1926) var en dansk skuespillerinne. 

Foruten sin skuespillkunst ble hun tidvis kjent for sine relasjoner til Bjørnstjerne Bjørnson og kong Oscar II.

## Referanser


## Litteratur
* *God morgen, Rosalinde! : brev til Rosalinde Thomsen*, Oslo : Cappelen, 1990, ISBN 82-02-12708-4

## Eksterne lenker
* 
* Svensk uppslagsbok ''Carlo Dolci''
* nrk.no ''Bjørnson – europeeren''
Olaus Judichær

**Olaus Judichær** (eller **Ole Judichær**) (født 20. mars 1661 på Gotland, død 29. september 1729 i Næstved) var en dansk skipskonstruktør og admiral. Han var i en periode fabrikkmester ved Orlogsværftet på Holmen i København.

I den perioden han var sjef konstruerte han 23 linjeskip og 9 fregatter. Judichær har fått æren for innføringen av et vitenskapelig grunnlag ved skipskonstruksjoner i Danmark på denne tiden.

På Holmen står han bak oppføringen av Gamle Østre Takkeladshus og Gamle Vestre Takkeladshus.

Han ble anklaget for underslag og fikk avskjed fra sin stilling i 1727.

## Referanser
Ringhorne

**Ringhorne** (norrønt *Hringhorni*, skipet med «ring (solsymbol?) på stammen (forstavnen)») er i norrøn mytologi et storslått skip i Åsgård som Balder eide, og omtalt som «det største av alle skip», noe som også ble sagt om Naglfar, skipet til Muspelheim.

## Balders bålferd
I henhold til *[[Gylvaginning]]*, ble liket av Balder etter at han var drept av Hod med Lokes medvirkning brakt ned til sjøen av de andre gudene. De la ham til hvile i skipet Ringhorne. Da de skulle skyve skipet ut og tenne på skipet som likbål var det ingen som greide å flytte på skipet. Selv ikke den mektige Tor. Det ble da sendt bud til Jotunheim og gygren Hyrrokkin som kom ridende på en ulv. Hun hoppet av ridedyret som var så voldsomt at selv fire berserker hadde problemer med å holde det fast. Hyrrokkin gikk mot skipet og dyttet til den i forstavnen med en hånd. Straks føk det ut på vannet med en slik kraft at det slo ild ut av lundene og jorda skalv. Tor ble voldsom ergerlig over dette og kastet hammeren Mjølner etter henne, men traff ikke, og de andre gudene gikk imellom for å forhindre ufred.

Balder ble lagt i skipet sammen med sin hustru Nanna etter at hun hadde dødd av sorg. Tor tente på ilden med hammeren sin. Foran føttene hans sprang en dverg som het Lét. Tor sparket til ham med føttene, så han landet i ilden og brant opp. Betydningen av denne tilsynelatende tilfeldige hendelsen med Lét kan kun være spekulativ, men kan kanskje ha en parallell i et religiøst ritual. Blant andre gjenstander og skapninger ofret på bålet av Ringhorne var Odins gullring Draupne og Balders hest som med all sin pynt ble også ofret.

## Snorres overlevering
Filologen Rudolf Simek hevder at navnet Ringhorne er en senere konstruksjon av Snorre Sturlason i Gylvaginning. En av Snorres kilder er diktet *Husdrápa* av skalden Ulf Uggason hvor dikteren beskriver bålferden ut fra utskårne islandske treskjæringer rundt 980. Snorre har sannsynligvis også kjent til flere ikke bevarte vers av dette diktet, eller sett selve treskjæringen. Ut fra ringen eller solsymbolet i stevnen på båten har han så gitt den navnet Ringhorne.

Båtbegravelser er ellers godt kjent fra førkristen tid i Norden, dette gjelder både branngraver og vanlige begravelser hvor den døde er begravd i en båt. Sannsynligvis har skikken sammenheng med en tro på at den avdøde trenger båt på sin reise til dødsriket. Den arabiske kronikøren Ahmad ibn Fadlan beskriver blant annet en båtbegravelse blant det som sannsynligvis er nordiske vikinger i 922.

## Referanser
James Quinn

**James «Jimmy» Quinn** (født 9. september 1906 i Brooklyn i New York, død 12. juli 2004 i Cranston, Rhode Island) var en amerikansk friidrettsutøver som deltok i Sommer-OL 1928 i Amsterdam.

Han var med på det amerikanske stafettlaget som vant gullmedaljen på 4 x 100 meter, med tiden 41,0 som var ny verdensrekord, foran Tyskland og Storbritannia. De andre deltakerne på det vinnende laget var Frank Wykoff, Charles Borah og Henry Russell.

## OL-medaljer
* 1928  Amsterdam -  **Gull** i friidrett, 4 x 100 meter  USA

## Eksterne lenker
*
Max Hamburgerrestauranger

**Max Hamburgerrestauranger AB** er Sveriges nest største kjede av hamburgerrestauranter og ble grunnlagt 1968 i Gällivare av Curt Bergfors. Max har over 100 restauranter og omkring 3&nbsp;000 ansatte.

## Historie
Max startet sin virksomhet i Gällivare i 1968 da Curt Bergfors sammen med sin samboer åpnet Uno-x-grillen, som var en grillbar med hurtigmat. Grillbaren lå i den østlige enden av Uno-X-bensinstasjonen som lå ved Västra Kyrkallén. To år senere ble navnet endret til Max etter eierens kallenavn, og det ble åpnet en restaurant i Skellefteå og en på Midgårdsvägen i Luleå. 

Max har 8 restauranter i Norge. Den første restauranten i Norge åpnet på Egertorget i Oslo 12. mai 2011   

## Referanser


## Eksterne lenker
*
Walk of Peace

**Walk of Peace** består av minnesteiner til ære for vinnere av Studentenes fredspris og er lokalisert i Jomfrugata i Trondheim. Walk of Peace ble opprettet i 2011.

Walk of Peace skal hedre tidligere vinnere av Studentenes fredspris og synliggjøre deres arbeid. Annenhvert år blir Walk of Peace utvidet med en ny minnestein for den siste vinneren av Studentenes fredspris. 

## Historie
Våren 2010 bestemte den Internasjonale Studentfestivalen i Trondheim (ISFiT) seg for å arbeide med en fysisk minnesmarkering av vinnerne av Studentenes fredspris i Trondheim. Trondheim kommune var positive til ideen, og 27. juli 2010 vedtok Formannskapet å stille Jomfrugata til disposisjon for Walk of Peace. Høsten 2010 ble det utlyst en konkurranse blant norske studenter om å lage designet til minneplatene. Konkurransen ble vunnet av NTNU-student Åshild Herdlevær. Produksjon av minneplatene ble utarbeidet høsten 2010, og Walk of Peace ble offisielt åpnet av ordfører i Trondheim, Rita Ottervik, og ISFiT-president Jørgen W. Thorsen 17. februar 2011. Tidligere vinnere av Studentenes Fredspris var tilstede under offentliggjøringen og uttrykte takknemlighet for den ekstra oppmerksomheten Walk of Peace gir dem.

## Design
Walk of Peace er designet av NTNU-student Åshild Herdlevær. Minnesteinene er formet som blader og danner en sti i Jomfrugata. De symboliserer også fredsprisvinnernes fotspor. Bladene bærer navn og nasjonalitet til vinneren av Studentenes fredspris, samt året vinneren vant prisen. Bladene er skåret ut i kobber og nedfelt i granittstein.

## Referanser
Charles Borah

**Charles «Charley» Borah** (født 11. november 1906 i Fairfield i Illinois, død 4. november 1980 i Phoenix i Arizona) var en amerikansk friidrettsutøver som deltok i de olympiske leker 1928 i Amsterdam.

Borah ble olympisk mester i friidrett under OL 1928 i Amsterdam. Han var med på det amerikanske stafettlaget som vant 4 x 100 meter, med tiden 41,0 som var ny verdensrekord, foran Tyskland og Storbritannia. De andre laget var Frank Wykoff, James Quinn og Henry Russell

## OL-medaljer
* 1928  Amsterdam -  **Gull** i friidrett, 4 x 100 meter  USA

## Referanser


## Eksterne lenker
*
Papiss Cissé

**Papiss Demba Cisse** (født 3. juni 1985) er en senegalesisk fotballspiller som fra den 30. juni 2023 er klubbløs.

Han har tidligere spilt for AS Douanes, Metz, Cherbourg, Chateauroux,Freiburg og Newcastle United. Cissé spiller som spiss. Cissé har rekorden som den mest scorende afrikanske spilleren i Bundesligaen for en sesong med 22 mål i 2010-2011 sesongen. Samme sesong fikk Cissè EFFIFU prisen som den mest effektive spissen i ligaen.

Cissé debuterte for det senegalesiske nasjonallaget den 12. august 2009 i en vennskapskamp mot Den demokratiske republikken Kongo.

## Referanser


## Eksterne lenker
*
Ray Tomlinson

**Raymond Samuel (Ray) Tomlinson** (født 23. april 1941 i New York, død 5. mars 2016) var en amerikansk programmerer. Han er kalt e-postens oppfinner. Tomlinson valgte å bruke tegnet @ i e-postadresser.

## Utdannelse
Tomlinson studerte ved Broadalbin Central School i nærheten Broadalbin i New York. Senere begynte han ved Rensselaer Polytechnic Institute i Troy i New York hvor han deltok i et program med IBM. Tomlinson ble tildelt en bachelor of science-grad i elektroteknikk fra Rensselaer Polytechnic Institute i 1963. Etter endt eksamen fra RPI, begynte Tomlinson ved Massachusetts Institute of Technology for å fortsette med utdannelsen til å bli ingeniør.

## Utmerkelser og priser
Tomlinson har mottatt flere utmerkelser og priser for sine mange oppfinnelser og forskning. I 2000 mottok Tomlinson utmerkelsen George R. Stibitz Computer Pioneer Award fra American Computer Museum (med Computer Science Department of Montana State University). I 2001 mottok han en Webby Award fra International Academy of Digital Arts and Sciences for hans livslange innsats til forskningen. Også i 2001 ble Tomlinson innlemmet i Rensselaer Alumni Hall of Fame. *Discover Magazine* tildelte Tomlinson en Innovation Award i 2002. I 2004 ble Tomlinson tildelt en IEEE Internett Award sammen med Dave Crocker. Sammen med Martin Cooper ble Tomlinson tildelt den spanske utmerkelsen Fyrsten av Asturias' pris for naturvitenskap og teknologi.

I 2012 ble Tomlinson vist den ære å bli innlemmet i Internet Hall of Fame.

## Referanser
Valerij Poljakov

**Valerij Vladimirovitsj Poljakov** (russisk: Вале́рий Влади́мирович Поляко́в; 1942–2022) var en russisk kosmonaut. 
## Liv og virke
### Bakgrunn
Hans opprinnelige navn var **Valerij Ivanovitsj Korsjunov** (Валерий Иванович Коршунов). Etter å ha blitt adoptert av sin stefar i 1957, skiftet han navn. Poljakov ble uteksaminert fra videregående skole i 1959. Deretter begynte han ved 1. Moskvas medisinske institutt «Ivan M. Setsjenov», og tok slutteksamen i 1965. I 1976 tok han doktorgrad i medisinske vitenskaper.

### Karriere
Poljakov ble valgt ut som kosmonaut den 22. mars 1972 som del av medisinergruppe 3.  Han gjennomførte sin aller første flytur i verdensrommet ombord på Soyuz TM-6 i 1988. Han vendte tilbake til Jorden 240 dager senere ombord i TM-7. Poljakovs andre romferd varte fra 8. januar 1994 til 22. mars 1995, til sammen 437 dager, og dermed var verdensrekorden for den lengste bemannede romferden i historien et faktum. 

Poljakov innehar rekorden for den lengste romferden i menneskehetens historie, idet han bodde ombord på romstasjonen Mir i mer enn 14 sammenhengende måneder (437 dager og 18 timer) i løpet av én enkelt romferd.

Den 1. juni 1995 avsluttet han sitt virke innen det russiske kosmonautprogrammet. 

Poljakov ble assisterende direktør i Direktoratet for folkehelse i Moskva. Han var gift og fikk ett barn. I 1999 ble Poljakov tildelt den spanske utmerkelsen Fyrsten av Asturias' pris for internasjonalt samarbeid sammen med Pedro Duque, John Glenn og Chiaki Mukai, som også er astronauter.

## Referanser


## Eksterne lenker
* Biografi hos *Spacefacts*
IF Björklöven

**IF Björklöven**, Björklöven er en svensk ishockeyklubb fra Umeå. Som ble stiftet 15. mai 1970 etter en sammenslåing av ishockeydelene av IFK Umeå og Sandåkerns SK. Klubben kalte seg den første "IFK / SSK, Umeå" før navnet IF Bjorkloven vedtatt for sesongen 1971/1972. På slutten av 1970-tallet og det meste av 1980-tallet klubben spilte i Sveriges øverste divisjon, Elite-serien. Klubben vant det nasjonale mesterskapet i 1987 etter å ha vunnet den fjerde av fem i finalserien mot Ferry BK. Til tross for en stor aktør avløp året etter at klubben gikk igjen til finalen, som imidlertid tapte (motstandere var igjen Färjestad). Sesongen gikk Björk fra Elite-serien. Deretter har klubben avanserte et par ganger, men ikke lyktes i å etablere seg i den høyeste ligaen igjen. Björk spilte i svenske eliteserie mellom 2001 og 2010, men på grunn av den økonomiske krisen i klubben måtte være noen elitlicens for Elite-serien og er nå den tredje høyeste liga, Division 1. 

## Eksterne lenker
*
Spotmarked

**Spotmarked** er et finansmarked hvor finansielle instrumenter eller råvarer omsettes for umiddelbar levering. Det står i kontrast til et futuresmarked hvor kontrakten fullføres ved et senere tidspunkt.
Hortus Botanicus (Leiden)

**Hortus Botanicus** i Leiden er Nederlands eldste botaniske hage og en av de eldste i verden, opprettet i 1590. Den ligger i den sørvestlige delen av byens historiske senter, mellom akademibygningen og Leiden observatorie. Tidlige eksemplarer av tulipaner fra Det osmanske rike ble dyrket frem i Leiden og ble raskt en populær plante i Europa.

## Historie

I 1587 søkte det nylig opprettede Universitetet i Leiden om byborgernes tillatelse til å opprette et *hortus academicus* (latin for botanisk have) bak akademibygningen, til fordel for medisinstudentene. Tillatelse ble gitt i 1590 og som prefekt ble den kjente botanikeren Carolus Clusius (1526–1609) ansatt, han ankom Leiden i 1593. Clusius' kunnskaper, renomme og internasjonale kontakte tillot han å etablere en svært omfattende plantesamling.

Han oppfordret også Det nederlandske ostindiske kompani å samle planter og tørkede eksemplarer av planter. Den opprinnelige hagen som Clusius anla var liten, om lag 35 ganger 40 meter, men hadde over 1000 ulike planter.

Samling av tropiske planter (fra Ostindia) og sub-tropiske (fra Kappkolonien) fortsatte under Clusius' etterfølgere. Spesielt Herman Boerhaave (1668–1738, prefekt fra 1709 til 1730) bidro sterkt til den botaniske hagens renomme med hans arbeide med å utvide samlingene og publisering av kataloger over plantene der.

Et annet stort bidrag til samlingene ble gitt av Philipp Franz von Siebold, en tysk lege som tjenestegjorde i Deshima (Japan) for Det nederlandske ostindiske kompani. Han samlet mange ulike planter og andre objekter fra hele Japan og sendte de til Leiden.

De første drivhusene ble bygget i andre halvdel av 1700-tallet, det monumentale orangeriet (drivhus for sitrusfrukter) ble bygget i årene 1740–1744. Haven ble utvidet i 1736 av Adriaan van Royen og Carl von Linné og i 1817 av Theodor Friedrich Ludwig Nees von Esenbeck og Sebald Justinus Brugmans.

## Eksterne lenker

*
Skellefteå AIK

**Skellefteå AIK Hockey**, er et idrettslag fra Skellefteå i Sverige. Klubben ble dannet i 1921. Ishockey ble lagt til programmet i 1943 og i 1985 ble hockey en uavhengig forening, først under navnet Skellefteå Hockey Club (SHC), men i 1991 gikk de tilbake til Skelleftea AIK Hockey da det fortsatt var slik folk betegnet klubben. 

## Historikk
Skellefteå AIK ble grunnlagt i 1921 av medlemmer av Skellefteå IF. Grunnleggerne ønsket å starte en bandydel i klubben, men ble nektet. De besluttet derfor å danne en ny klubb, og starter en IFK-forening. IFKs paraplyorganisasjon, derimot, ønsket å få betalt for å bistå med organiseringen, derfor falt valget på å danne en AIK-union, og de ​​fikk kontakt med AIK i Stockholm og fikk hjelp til å sette opp foreningens vedtekter. Skellefteå tok derfor AIKs farger og drakter, noe som blir veldig kritisert idag.

I løpet av det første tiåret var rivaliseringen mellom de to klubbene AIK Skelleftea (Skellefteå AIK) og IF (IF Skellefteå) høyt. Befolkningen var delt i to leirer, AIKere og IFere.

Skellefteå AIK begynte med ishockey i 1943, men spilte i sin første sesong kun treningskamper. Sesongen 1943/1944 begynte de å spille i Skellefteå-serien, som ikke ble spilt ferdig på grunn av dårlig vær. Skellefteå AIK Hockeys kampdrakter har alltid vært sorte og gule. 

## Svensk eliteserie
Skellefteå AIK spilte i eliteserien i ti sesonger på rad, hvor 1977/1978 var høydepunktet, da de kom på andreplass i serien. Skellefteå vant eliteserien i ishockey i 1980/1981, men ble da slått i Championship semi-finalen. 

Sesongen 1985/1986 spilte Skellefteå i daværende Division 1 og Championship. Den vant imidlertid de to seriene og divisjonsfinalen mot andreplasserte Huddinge IK og tok steget opp til Elite League etter bare ett års degradering.

I sesongen 2012/2013 tok Skellefteå AIK sitt andre SM-gull i klubbens historie. Laget slo Luleå HF med 4 - 0 i finaleserien. I sluttspillet vant Skellefteå 12 av 13 kamper, og tapte ingen etter full tid. Sesongen 2013/2014 tok Skellefteå AIK sitt tredje SM-gull i klubbens historie. Laget slo Färjestads BK med 4 - 0 i finaleserien.

## Eksterne lenker
*
Robert Langer

**Robert Langer** (født 29. august 1948 i Albany, New York) er en amerikansk ingeniør og professor ved Massachusetts Institute of Technology (MiT). 

Langer var tidligere professor som underviser i kjemi og biomedisin. Langer er anerkjent for hans mange bidrag til medisin og nye felt av bioteknologi. Langer regnes som en pioner innenfor mange nye teknologier. Langer er en produktiv oppfinner og har mer enn 760 innvilgete patenter eller patenter i påvente av å bli godkjent som oppfinnelser. Langer har også forfattet mer enn 1100 vitenskapelige artikler og han har deltatt i opprettelsen av flere kjente teknologiselskaper. Langer har blitt tildelt en rekke utmerkelser blant annet National Medal of Science og Heinz Award i kategorien for teknologi, økonomi og sysselsetting. Langer er også den yngste personen i historien i en alder av 43 år som har blitt valgt til de tre amerikanske vitenskapsakademiene National Academy of Sciences, National Academy of Engineering og Instituttet for indremedisin.

Langer har en bachelorgrad fra Cornell University innen kjemiteknikk. Han fikk også en doktorgrad i kjemiteknikk fra MIT i 1974.

Robert Langer og hans kone, Laura, som også er utdannet ved MiT, har tre barn sammen.

Langer har ærestitler fra en rekke universiteter fra hele verden: Harvard University, Yale University, Technion i Israel, det hebraiske universitetet i Jerusalem, Universite Catholique de Louvain i Belgia, Rensselaer Polytechnic Institute, Willamette University, University of Liverpool i Storbritannia, Pennsylvania State University, Northwestern University, Uppsala universitet i Sverige og University of California.

Langer mottok Dan David-prisen i 2005. I 2008 ble han tildelt Finlands Millennium Technology Prize for å ha utviklet et innovativt biomateriale for kontrollert frigivelse av narkotiske stoffer i menneskekroppen. I 2008 ble Langer tildelt den spanske utmerkelsen Fyrsten av Asturias' pris for naturvitenskap og teknologi sammen med blant andre Sumio Iijima, Shuji Nakamura og George M. Whitesides.

## Referanser
Atle Olsen

**Atle Olsen** (født 1972) er en norsk tidligere ishockeyspiller og trener. Han har spilt på Vålerenga, Färjestad, Lørenskog Ishockeyklubb og landslaget. 

## Referanser


## Eksterne lenker
*
Roger Christian (låtskriver)

**Roger «Hot Dog Rog» Christian** (født 3. juli 1934, død 11. juli 1991) var en amerikansk låtskriver og disc jockey. Sammen med Brian Wilson skrev han sanger for The Beach Boys, blant andre «Ballad of Ole' Betsy», «Car Crazy Cutie», «Cherry, Cherry Coupe», «Don't Worry Baby», «In the Parkin' Lot», «Little Deuce Coupe», «No-Go Showboat», «Shut Down» og «Spirit of America».  

Han skrev også sanger til duoen Jan and Dean, inkludert «Dead Man's Curve», «The Little Old Lady from Pasadena», «Sidewalk Surfin», «Drag City», «Honolulu Lulu» og «You Really Know How to Hurt a Guy». Sammen med Gary Usher skrev han også sanger til filmer som *Beach Party*, *Muscle Beach Party*, *Bikini Beach*, *Ride the Wild Surf*, *Beach Blanket Bingo*, *Ski Party*, *Beach Ball* og *Catalina Caper*,  samt tre låter for «kongen av surf-gitar» Dick Dale.

Christian var også en radiopersonalitet og disc jockey på 1960- og 1970-tallet, først i Buffalo i New York og senere hos flere lokale radiostasjoner i Los Angeles. Han led av periodiske depresjoner, og begikk selvmord i 1991.

## Referanser


## Eksterne lenker
* 
*
Julián Marías Aguilera

**Julián Marías Aguilera** (født 17. juni 1914, død 15. desember 2005) var en spansk filosof og forfatter. 

## Liv og virke
Marías ble født i byen Valladolid, men flyttet til Madrid i en alder av fem år. Han fortsatte med å studere filosofi ved universitetet i Madrid, derfra ble han uteksaminert i 1936. Få måneder etter eksamen brøt den spanske borgerkrigen ut. I denne konflikten støttet Aguilera republikanerne, selv om hans faktiske bidrag var begrenset til propaganda.

Etter borgerkrigens slutt i 1939 returnerte Marías til videre utdannelse. I 1941, da han var i tyveårene, ga han ut sin første bok, *Historia de la filosofía* (norsk: *Filosofiens historie*). Aguilera var elev av den spanske filosofen José Ortega y Gasset. Marías' doktoravhandling ble forkastet av universitetet og den ble overlevert til politiet, på grunn av hans inkludering av flere kritiske meninger om diktatoren Francisco Franco og hans regime. Som en konsekvens av sine skrifter ble Aguilera i en kort periode fengslet, og da han endelig ble løslatt, ble han utestengt fra videre skriving. Men hans tidligere litterære verker solgte fremdeles mye, og straffen skadet ikke hans levebrød.

Etter andre verdenskrig underviste Aguilera ved en rekke læresteder i USA, deriblant ved Harvard University, Yale University, Wellesley College og University of California, Los Angeles. I 1964 ble Aguilera valgt inn som medlem av Real Academia Española.

## Familie
Aguilera er faren til forfatteren Javier Marías og kunsthistoriker Fernando Marías.

## Æresbevisning
I 1996 ble Aguilera tildelt utmerkelsen Fyrsten av Asturias' pris for kommunikasjon og humaniora.

## Referanser
VIK Västerås HK

**VIK Västerås Hockey Klubb** tidigre **Västerås IK Ungdom** og  **VIK Hockey HC**, er en svensk ishockeyklubb i Västerås,  Sverige.
var i elitserien mellom 1988-2000.
## Historik
Stiftet: Västerås Sports Club ble dannet i 1913, og deretter hatt mange ulike grener av deres virksomhet. Fotball, sykling, friidrett er blant de idretter de praktiserte. Klubben hadde også et fotballag som var den eneste is-sport at den løp frem til 1939 da hockey seksjonen ble dannet.

Klubben gikk imidlertid konkurs etter at serien ble avsluttet i 2000, hvoretter senior virksomheten ble flyttet til Västerås IK Youth (VIK Västerås HK) og kvinner og ungdom hockey flyttet til VIK Västerås Hockey Club Youth å hoppe over en divisjon, og dermed ha en kortere vei tilbake til eliten.

* Den 2003-2004 sesongen var VIK Youth tilbake der de var da konkursen inntraff, i den nest høyeste ligaen i Sverige, Allsvenskan Sør. Laget ble nummer fire i serien og kvalifiserte seg til super liga. Der gikk det så bra og de ​​endte på nest siste i Super League med 10 poeng
* 2004-2005 Denne sesongen er målet var primært å VIK ville være så bra at de var klare for nye Hockey League som ville starte sesongen etter. VIK overlevde målet, men ble dessverre utenfor Super League, og de ​​måtte kvalifisere seg til Kvalserien gjennom playoff. De klarte Rögle i første runde, men Nyköping ble for sterk i andre runde. Det samme sesong, ble det bestemt at navnet Ungdom ville bli vraket i navnet og VIK Västerås IK i stedet ble klubbens offisielle navn.

## Eksterne lenker
* 
* http://www.vik.se/
Alain Touraine

**Alain Touraine** (1925–2023) var en fransk sosiolog født i Hermanville-sur-Mer. 

Touraine grunnla Centre d'Etude des mouvements sociaux i 1958. Touraine er opphavsmann til begrepet «post-industrielt samfunn». Hans arbeider er hovedsakelig basert på hans teorier om at samfunnet former sin egen fremtid gjennom strukturelle mekanismer og sin egne sosiale kamper. Touraine har skrevet «spennende analyser av kvinnebevegelsen, miljøbevegelsen, Allendes Chile, Solidarnosc, og ikke minst av arbeiderbevegelsen, som er den mest fullstendige bevegelse ifølge ham.»

I 2010 ble Touraine og Zygmunt Bauman tildelt den spanske utmerkelsen Fyrstinnen av Asturias' pris for kommunikasjon og humaniora. Touraine er også tildelt Ordre national du Mérite og Æreslegionen.

Han er far til den franske sosialministeren Marisol Touraine.

## Referanser


## Eksterne lenker
*
Konfliktåret 1799

## Pågående kriger
*Den franske revolusjonskrigen (1792-1802), andre koalisjonskrigen (1798-1801) 
** Frankrike, franske satellittstater, United Irishmen, United Legions, Danmark-Norge på den ene siden
** Keiserdømmet Østerrike, Preussen, Storbritannia, Det russiske keiserdømmet, Franske rojalister, Spania, Kongedømmet Portugal, Kongedømmet Sardinia, Kongedømmet Sicilia, andre italienske stater, Det osmanske rike, De forente Nederlandene på den andre siden
*Den fransk-amerikanske krig (1798-1800)
**USA på den ene siden
**Frankrike på den andre siden.
*Den haitiske revolusjon (1791-1804)
** Haiti på den ene siden.
** Frankrike og De polske legioner på den andre siden.

## Opprør
*Den hvite lotus' opprør (1796-1804)

## Hendelser

## Fødsler

## Dødsfall
*14. desember – George Washington, plantasjeeier, militær leder og USAs første president (født 1732)